1. Статиката на населението включва данни за:

а) промените, които настъпват в резултат на естествени събития

б) механичното движение на населението

в) броя и структурата на населението в определен момент\*

2. Динамиката на населението включва:

а) промените, които настъпват в резултат на естествени събития

б) механичното движение на населението

в) и двете посочени\*

3. Данните за брачност, раждаемост, обща и сумарна плодовитост, обща и детска смъртност, естествен прираст, средна продължителност на предстоящия живот, отразяват:

а) статиката на населението

б) механичното движение на населението

в) естественото движение на населението\*

4. Страни, в които раждаемостта и смъртността имат почти еднакви ниски нива, се намират в етап от демографския цикъл, наречен:

а) стациониране на населението при ниска раждаемост и смъртност\*

б) късен стадий на нарастване на населението

в) намаляване на числеността на населението

5. Страни, в които се наблюдава висока раждаемост и висока смъртност при почти еднакви стойности, се намират в етап на:

а) стациониране на населението при висока раждаемост и висока смъртност\*

б) късен стадий на нарастване на населението

в) намаляване на числеността на населението

6. Страни, в които се наблюдава намаляване на смъртността и запазване на висока раждаемост, се намират в:

а) ранен стадий на нарастване на населението\*

б) късен стадий на нарастване на населението

в) стациониране на населението

7. Страни, в които се наблюдава намаляване на раждаемостта и смъртността, но раждамостта остава по-високо ниво от смъртността, се намират в:

а) ранен стадий на нарастване на населението

б) късен стадий на нарастване на населението\*

в) стациониране на населението

8. Страни, в които раждаемостта е по-ниска от смъртността и се наблюдава отрицателен естествен прираст, се намират в етап от демографския цикъл, наречен:

а) ранен стадий на нарастване на населението

б) късен стадий на нарастване на населението

в) намаляване на числеността на населението\*

9. В периода 1900-1950 г. България е била е етап на демографския цикъл:

а) ранен стадий на нарастване на населението\*

б) късен стадий на нарастване на населението

в) намаляване на числеността на населението

10. В периода 1950-1985 г. България е била в етап на демографския цикъл:

а) ранен стадий на нарастване на населението

б) късен стадий на нарастване на населението\*

в) намаляване на числеността на населението

11. В периода 1985-1990 г. България е била в етап на демографския цикъл:

а) ранен стадий на нарастване на населението

б) късен стадий на нарастване на населението

в) стациониране на числеността на населението\*

12. В периода след 1990 г. България е в етап на демографския цикъл:

а) ранен стадий на нарастване на населението

б) късен стадий на нарастване на населението

в) намаляване на числеността на населението\*

13. Структурата на глобалното население се характеризира с:

а) еднакъв дял на населението в развития и развиващ се свят

б) намаляване на дела на населението в развиващия се свят

в) намаляване на дела на населението в развития свят\*

14. В структурата на новородените у нас преобладават:

а) момчетата\*

б) момичетата

в) няма разлика между двата пола

15. В структурата на населението над 60-годишна възраст у нас по-висок относителен дял заемат:

а) жените\*

б) мъжете

в) двата пола по равно

16. Възрастовата структура на населението характеризира:

а) разпределението по отделни възрастови групи в проценти\*

б) показател за динамика на населението

в) промените за определен период

17. Определете вида на възрастова структура на населението в дадена страна, ако относителният дял на лицата 0-14 г. е 20%, 15-64 г. – 65% и лицата над 65-годишна възраст са 15%.

а) млада възрастова структура

б) застаряла възрастова структура\*

в) в преддверието на застаряването

18. В преддверието на застаряването се намират страни с:

а) относителен дял на лицата над 65 г. от 5 до 10%

б) относителен дял на лицата над 60 г. от 10 до 15%

в) верни са и двете твърдения\*

19. Ако процентното съотношение на лицата над 65 г. към 0-14 г. надвишава 100%, това е индикация за:

а) млада възрастова структура

б) за стационарен тип възрастова структура

в) за силно изразено застаряване на населението\*

20. Ако процентното съотношение на лицата над 65 г. към 0-14 г. е по-малко от 100%, това е индикация за

а) млада възрастова структура\*

б) в преддверието на застаряването

в) застаряла възрастова структура

21. Индексът на застаряването:

а) нараства при увеличаване на броя и дела на лицата над 65 г. възраст\*

б) нараства при увеличаване на броя и дела на лицата под 14-год. възраст

в) верни са и двете твърдения

22. В настоящия момент възрастовата пирамида на България е от:

а) регресивен тип\*

б) стационарен тип

в) прогресивен тип

23. Общият интензивен показател, характеризиращ честотата на раждане на живи деца на 1000 души от населението в определена територия през дадена година представлява:

а) коефициент за фертилност

б) коефициент за плодовитост

в) коефициент за раждаемост\*

24. Основен недостатък на брутния коефициент за раждаемост е:

а) силната му зависимост от възрастовата структура на населението\*

б) силната му зависимост от общия брой на населението в даден регион

в) верни са и двете твърдения

25. Оценете нивото на брутния коефициент за раждаемост при стойност 13,8‰:

а) средно

б) високо

в) ниско\*

26. Какво е нивото на раждаемостта в България?

а) под 10‰\*

б) 10 – 15‰

в) над 15‰

27. Изчислете брутния коефициент за раждаемост при следните данни: средногодишен брой население 60000; жени във фертилна възраст – 15000; живородени деца – 900; мъртвородени - 100.

а) 40‰

б) 15‰\*

в) 12‰

28. Зависимостта на брутния коефициент за раждаемост от възрастовата структура на населението намалява при използване на:

а) коефициенти за обща и повъзрастова плодовитост\*

б) обща и повъзрастова смъртност

в) верни са и двете твърдения

29. Показателят, изразяващ брой живородени деца за дадена година на 1000 жени на възраст 15-49 г., представлява:

а) сумарна плодовитост

б) обща плодовитост\*

в) раждаемост

30. Изчислете коефициента „Обща плодовитост“ при средногодишен брой население 60000, жени във фертилна възраст – 15000 и брой живородени - 600.

а) 40‰\*

б) 10‰

в) 12‰

31. Показателят, изразяващ брой живородени деца за дадена година от жени на възраст 25-29 г. на 1000 жени на същата възраст, представлява:

а) раждаемост

б) повъзрастова плодовитост\*

в) сумарна плодовитост

32. В регион А. за една година са се родили 3000 живородени деца, от тях 300 са родените от майки на възраст 15-19 г. Изчислете коефициента за повъзрастова плодовитост при 15-19-годишните жени, ако средногодишният им брой е 7500:

а) 5‰

б) 50‰

в) 40‰\*

33. В регион А. за една година са се родили 3000 живородени деца, от тях 360 са родени от жени на възраст 15-19 г. Изчислете относителният дял на живородените от жените на възраст 15-19 г. сред всички живородени деца в този район?

а) 15%

б) 10%

в) 12%\*

34. Определете очакваната стойност на коефициента за обща плодовитост в София-град, ако брутният коефициент за раждаемост е близо 10‰.

а) значително по-висока от 40‰

б) около 40‰\*

в) не може да се определи

35. В последните години в България най-висока повъзрастова плодовитост се наблюдава при жените във възрастовата група:

а) 15-19 г.

б) 20-24 г.

в) 25-29 г.\*

36. Различията между най-високите и най-ниските нива на брутния показател за раждаемост в глобален мащаб са:

а) 15-20 пъти

б) 4-5 пъти\*

в) 40-50 пъти

37. Средният брой живи деца, които би родила една жена през целия й плодовит период, ако повъзрастовата плодовитост се запази каквато е в момента на изчисляване на показателя, се нарича:

а) сумарна плодовитост\*

б) бруто-коефициент за възпроизводство

в) нето-коефициент за възпроизводство

38. Посочете каква е необходимата изходна информация за определяне на стойността на сумарната плодовитост:

а) данни за възрастовата структура на цялото население

б) данни за разпределението на жените в репродуктивна възраст

в) предварително изчислени коефициенти за повъзрастова плодовитост\*

39. Ако сумарната плодовитост в дадена страна е 1,5, тази страна се отнася към:

а) слабо развитите страни

б) развитите страни\*

в) не може да се определи

40. Ако сумарната плодовитост в дадена страна е 4,5, тази страна се отнася към:

а) развитите страни

б) развиващите се страни\*

в) не може да се определи

41. Средният брой момичета, които би родила една жена през целия й плодовит период, ако повъзрастовата плодовитост не се промени, представлява:

а) бруто-коефициент на възпроизводство\*

б) сумарна плодовитост

в) нето-коефициент за възпроизводство

42. Средният брой момичета, които би родила една жена през целия й плодовит период, ако повъзрастовата плодовитост и смъртност при жените се запазят такива, каквито са в момента, за който се изчислява показателя, представлява:

а) бруто-коефициент на възпроизводство

б) сумарна плодовитост

в) нето-коефициент за възпроизводство\*

43. Каква е разликата между брутния коефициент за възпроизводство и нето-коефициента за възпроизводство?

а) бруто-коефициентът отчита само повъзрастовата плодовитост

б) нето-коефициент отчита само повъзрастовата смъртност при жените в репродуктивна възраст

в) нето-коефициент отчита едновременно повъзрастовата плодовитост и повъзрастовата смъртност при жените в репродуктивна възраст\*

44. Чрез кой от посочените коефициенти най-точно може да се определи типа на възпроизводство на населението:

а) раждаемост

б) сумарна плодовитост

в) нето-коефициент за възпроизводство\*

45. Разширено възпроизводство на населението се наблюдава при:

а) нето-коефициент на възпроизводство по-голям от 1,0

б) сумарна плодовитост над 2,5

в) верни са и двете твърдения\*

46. Стеснено възпроизводство на населението се наблюдава при:

а) нето-коефициент на възпроизводство по-малък от 1,0\*

б) нето-коефициент на възпроизводство равен на 1,0

в) нето-коефициент на възпроизводство по-голям от 1,0

47. Коефициентът, изразяващ брой умрели лица общо на 1000 души средногодишен брой население, представлява:

а) брутен коефициент за обща смъртност\*

б) специфичен коефициент за смъртност

в) относителен дял на умрелите лица сред населението

48. Основен недостатък на брутния коефициент за смъртност е:

а) силната му зависимост от възрастовата структура на населението\*

б) зависимостта от общия брой на населението в даден регион

в) верни са и двете твърдения

49. Оценете нивото на брутния коефициент за обща смъртност при стойността 16,9‰:

а) средно

б) високо\*

в) ниска

50. Какво е нивото на брутния коефициент за обща смъртност в България?

а) под 10‰

б) 10 – 15‰

в) над 15‰\*

51. Изчислете брутния коефициент за обща смъртност в регион А, ако за една година са починали 2000 мъже и 1000 жени, а броят на населението в региона е 250000.

а) 12‰\*

б) 8‰

в) 4‰

52. Зависимостта на брутния коефициент за смъртност от възрастовата структура на населението може да бъде отстранена чрез използване на:

а) коефициенти за повъзрастова смъртност

б) стандартизация

в) верни са и двете твърдения\*

53. Методът на стандартизация се прилага при сравняване на:

а) брутните коефициенти за обща смъртност между страни и региони с различна възрастова структура на населението\*

б) повъзрастовата смъртност

в) структурата на причините за обща смъртност

54. Ако в два региона има различна възрастова структура на населението, то при сравняване на общата смъртност най-целесъобразно е да се използват:

а) общи интензивни показатели за обща смъртност

б) структурни (екстензивни) показатели

в) стандартизирани показатели\*

55. Стандартизираните коефициенти са условни показатели, които сочат каква би била общата смъртност в сравняваните страни или области, ако те не се различават по възрастова структура на населението.

а) вярно\*

б) невярно

56. Методът на стандартизация не се прилага при сравняване на честотата на умиранията в едни и същи възрастови групи.

а) вярно\*

б) невярно

57. Специфични интензивни коефициенти за смъртност се използват при сравняване на смъртността по:

а) пол и местоживеене

б) възраст и причини

в) верни са и двете\*

58. Отношението на брой умрели лица в дадена възраст към средногодишния брой лица в същата възраст, изразено на 1000, 10000 или 100000 души, представлява:

а) честота на умиранията в тази възраст

б) специфичен интензивен показател по възраст (повъзрастова смъртност)

в) верни са и двете\*

59. Отношението на брой умрели лица от дадена причина или група причини (ССЗ, ракови заболявания и др.) към средногодишния брой на населението, изразено най-често на 10000 или 100000 души, представлява:

а) честота на умиранията от дадена причина/причини

б) специфичен интензивен показател по причини

в) верни са и двете\*

60. Отношението на брой умрели лица от дадена причина или група причини (ССЗ, ракови заболявания и др.) към обшия брой умрели лица за дадена година и в дадена територия, изразено в %, представлява:

а) пропорция

б) относителен дял на умиранията от дадена причина/причини

в) верни са и двете\*

61. В район А. с население 300000 души за една година са умрели 5000 души, от които 3000 - от болести на органите на кръвообращението, а регистрираните болни от същия клас заболявания са 15000. Изчислете смъртността от болести на органите на кръвообращението за район А.

а) 600 на 100 000

б) 1000 на 100 000\*

в) 250 на 100 000

62. В район А. с население 300000 души за една година са умрели 5000 души, от които 3000 - от болести на органите на кръвообращението, а регистрираните болни от същия клас заболявания са 15000. Изчислете относителния дял на болестите на органите на кръвообращението в структурата на причините за умирания.

а) 60%\*

б) 10%

в) 25%

63. Специфичният коефициент за смъртност у нас е:

а) по-висок при жените във всички възрастови групи

б) еднакъв при жените и мъжете в една и съща възрастова група

в) по-нисък при жените във всички възрастови групи\*

64. Специфичният коефициент за смъртност по пол във възрастта 40-49 г. у нас е:

а) по-висок при мъжете в сравнение с този при жените на същата възраст\*

б) еднакъв при жените и мъжете на същата възраст

в) по-нисък при жените на същата възраст

65. В глобален мащаб първите 2 места (25%) сред всички причини за умирания се отреждат на:

а) исхемична болест на сърцето и мозъчно-съдова болест\*

б) инфекции на долните дихателни пътища и ХОББ

в) ХИВ/СПИН и диабет

66. В страните с нисък доход първите две места сред причините за умирания се отреждат на:

а) исхемична болест на сърцето и мозъчно-съдова болест

б) инфекции на долните дихателни пътища и диарийни заболявания\*

в) малария и туберкулоза

67. В страните с доход по-нисък от средния пет от 10-те водещи причини за умирания са хронични незаразни заболявания.

а) вярно\*

б) невярно

68. В страните с доход по-висок от средния осем от 10-те водещи причини са хронични незаразни заболявания.

а) вярно\*

б) невярно

69. Болестите на органите на кръвообращението в България заемат в структурата на причините за умирания:

а) около 30%

б) около 45%

в) над 60%\*

70. Второ място в структурата на общата смъртност у нас заемат:

а) злокачествените новообразования\*

б) болестите на дихателната система

в) травми, злополуки и отравяния

71. Общата смъртност в България след 1970-те години има тенденция към:

а) нарастване\*

б) снижаване

в) задържане на постоянно ниво

72. В България най-ниска е повъзрастовата смъртност във възрастовите групи:

а) 0-9 г. и 10-19 г.\*

б) 20-29 г. и 30-39 г.

в) 40-49 г. и 50-59 г.

73. След 1990 г. България се характеризира с отрицателен естествен прираст, който е най-силно изразен в:

а) Северозападна България\*

б) Североизточна България

в) Югоизточна България

74. Коефициентът за детска смъртност измерва честотата на умиранията на децата от 0-я ден до 1-годишна възраст на 1000 живородени деца през дадена година в дадена територия и в своята статистическа същност представлява:

а) общ интензивен показател\*

б) екстензивен показател

в) средна величина

75. Оценете нивото на детската смъртност при стойността на показателя 15‰:

а) висока

б) ниска

в) средна\*

76. Най-ниското достигнато ниво на детска смъртност в развитите страни е:

а) под 5‰\*

б) в интервала 5-10‰

в) в интервала 10-15‰

77. Най-високото ниво на детска смъртност в развиващите се страни е:

а) под 25‰

б) в интервала 25-50‰

в) в интервала 50-100‰\*

78. Различията в нивото на детската смъртност в развитите и най-слабо развитите страни са от порядъка на:

а) 4-5 пъти

б) над 40 пъти\*

в) 20 пъти

79. Показателят, изчислен като отношение на броя умрели деца от 0-я до 6-я ден след раждането към общия брой живородени за дадена година и в дадена територия, изразен в ‰, представлява:

а) постнеонатална смъртност

б) ранна неонатална смъртност\*

в) перинатална смъртност

80. Съгласно препоръките на СЗО и дефиницията в 10-тата ревизия на Международната класификация на болестите, перинаталният период включва времето:

а) от 28-та седмица на бременността до 28-я ден след раждането

б) от 22-та седмица на бременността до 7-я ден след раждането\*

в) от 22-та седмица на бременността до 28-я ден след раждането

81. Показателят, изчислен като отношение на броя умрели деца от 29-я до навършване на 1 година към общия брой живородени, преживели 28-я ден, за дадена година в дадена територия, изразен в ‰, представлява:

а) постнеонатална смъртност\*

б) ранна неонатална смъртност

в) перинатална смъртност

82. Показателят, изчислен като отношение на броя умрели деца от 0-я ден до 28-я ден след раждането към общия брой живородени за дадена година в дадена територия, изразен в ‰, представлява:

а) неонатална смъртност\*

б) мъртвораждаемост

в) перинатална смъртност

83. Показателят, изчислен като отношение на броя умрели деца от 7-я ден до 28-я ден след раждането към общия брой живородени, преживели 7-я ден, изразен в ‰, представлява:

а) късна неонатална смъртност\*

б) мъртвораждаемост

в) неонатална смъртност

84. Водещи причини в структурата на детската смъртност в развитите страни са:

а) някои състояния в перинаталния период, вродени аномалии, болести на дихателната система\*

б) болести на дихателната система, болести на нервната система, болести на кожата и подкожието

в) ваксинопредотвратими заболявания, диарийни заболявания, остри респираторни инфекции, неонатални и перинатални причини

85. Водещи причини в структурата на детската смъртност в развиващите се страни са:

а) ваксинопредотвратими заболявания, диарийни заболявания, остри респираторни инфекции\*

б) някои състояния в перинаталния период, вродени аномалии, болести на дихателната система

в) болести на дихателната система, болести на нервната система, болести на кожата и подкожието

86. Най-голямата единична причина за детска смъртност и за умирания при децата до 5-годишна възраст в глобален мащаб е:

а) недоносеността\*

б) маларията

в) туберкулозата

87. Първо място в структурата на причините за детска смъртност у нас заемат:

а) перинаталните причини\*

б) вродените аномалии

в) болестите на дихателната система

88. Второ място в структурата на причините за детска смъртност у нас заемат:

а) перинаталните причини

б) вродените аномалии\*

в) болестите на дихателната система

89. От гледна точка на структурата на причините за детска смъртност, в сравнение със силно развитите страни в България болестите на дихателната система:

а) имат по-нисък относителен дял сред умиранията до 1 година

б) имат по-висок относителен дял сред умиранията до 1 година\*

б) нито едно от двете

90. Детската смъртност у нас по местоживеене показва следната тенденция:

а) винаги е била по-висока в селата в сравнение с градовете\*

б) само през последните две десетилетия е по-висока в селата

в) през последните десетилетия в селата тя е по-ниска от тази в градовете

91. Изчислете неонаталната смъртност в регион А., ако за една година броят на живородените е 5000. Броят на умрелите деца до 1-годишна възраст е 80 и от тях 50 са умрели от 0-я до 28-я ден.

а) 8‰

б) 10‰\*

в) 14‰

92. Изчислете ранната неонатална смъртност в регион А., ако за една година броят на живородените е 5000. Умрелите деца до 1-годишна възраст са 80 и от тях 30 са умрели в периода от 0-я до 6-ти ден вкл.

а) 6‰\*

б) 8‰

в) 10‰

93. Изчислете перинаталната смъртност в регион А., ако за една година броят на живородените е 5000, мъртвородените са 50 и броят на умрелите деца до 1-годишна възраст е 80. От тях 30 са умрели в периода от 0-я до 6-ти ден вкл.

а) 4‰

б) 8‰

в) 16‰\*

94. Средният брой години, които предстои да преживее поколението на новородените при условие, че повъзрастовата смъртност се запази такава, каквато е в годината на изчисляване на показателя, е:

а) рутинен показател за средна продължителност на предстоящия живот\*

б) очаквана продължителност на живота в добро здраве

в) средна продължителност на предстоящия живот без инвалидност

95. Средната продължителност на предстоящия живот се влияе най-силно от:

а) промените в повъзрастовата смъртност\*

б) промените в общата плодовитост

в) динамиката на общата смъртност

96. Средната продължителност на предстоящия живот за мъжете в България за 2016-2018 г. е 71,0 години. Това означава, че:

а) родените през 2016-2018 г. момчета предстои да преживеят средно 71 години, ако повъзрастовата смъртност остане такава, каквато е през 2016-2018 г.\*

б) мъжете, достигнали 70-годишна възраст предстои да преживеят само още 1 година

в) средната възраст на умиране на мъжете през 2016-2018 г. е 71,0 години

97. Средната продължителност на предстоящия живот за жените в България за 2016-2018 г. е 78,0 години. Това означава, че:

а) родените през 2016-2018 г. момичета предстои да преживеят средно 78 години, ако повъзрастовата смъртност остане такава, каквато е през 2016-2018 г.\*

б) жените, достигнали 70-годишна възраст предстои да преживеят още 8,0 години

в) средната възраст на умиране на жените през 2016-2018 г. е 78,0 години

98. Нарастването на средната продължителност на предстоящия живот в глобален мащаб се свързва най-вече с:

а) намаляването на детската смъртност

б) намаляването на смъртността под 5-годишна възраст

в) верни са и двете\*

99. Средната продължителност на предстоящия живот в България в сравнение с другите развити европейски страни:

а) има близки стойности

б) изостава с близо 6-7 години\*

в) има по-високи стойности

100. Ако средната продължителност на предстоящия живот за поколението на новородените момичета в България е 78 г., то очакваната продължителност на живота за поколението на 70-годишните жени е:

а) 8 години

б) по-малка от 8 години

в) по-голяма от 8 години\*